CELEX: 32021R2152
Language: sl
Date: 2021-12-06 00:00:00
Title: Izvedbena uredba Sveta (EU) 2021/2152 z dne 6. decembra 2021 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini

7.12.2021   
               
               
                  SL
               
               
                  Uradni list Evropske unije
               
               
                  L 436/7
               
            
         IZVEDBENA UREDBA SVETA (EU) 2021/2152
         z dne 6. decembra 2021
         o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 208/2014 z dne 5. marca 2014 o omejevalnih ukrepih proti določenim osebam, subjektom in organom zaradi razmer v Ukrajini (1) in zlasti člena 14(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 5. marca 2014 sprejel Uredbo (EU) št. 208/2014.
                  
               
                     (2)
                  
                  
                     Na podlagi pregleda Sveta bi bilo treba črtati vnos za eno osebo in informacije o njeni pravici do obrambe in njeni pravici do učinkovitega sodnega varstva.
                  
               
                     (3)
                  
                  
                     Prilogo I k Uredbi (EU) št. 208/2014 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga I k Uredbi (EU) št. 208/2014 se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. decembra 2021
            
               
                  Za Svet
               
               
                  predsednik
               
               J. CIGLER KRALJ
            
         
         
            (1)  UL L 66, 6.3.2014, str. 1.
      
      
         
            PRILOGA
            Priloga I k Uredbi (EU) št. 208/2014 se spremeni:
            
                        (1)
                     
                     
                        v oddelku A („Seznam fizičnih in pravnih oseb, subjektov in organov iz člena 2“) se črta vnos za naslednjo osebo:
                        
                                    „17.
                                 
                                 
                                    Oleksandr Viktorovych Klymenko (Олександр Вiкторович Клименко)“;
                                 
                              
                  
                        (2)
                     
                     
                        v oddelku B („Pravica do obrambe in pravica do učinkovitega sodnega varstva“) se črta vnos 17, ki se prav tako nanaša na Oleksandra Viktorovycha Klymenka.